kardosdrur/scandi-wiki huggingface dataset:
Walther Rathenau

Walther Rathenau (født 29. september 1867 i Berlin, død 24. juni 1922) var en tysk industrialist, politiker og forfatter, som var Tysklands udenrigsminister under Weimarrepublikken. 

Han var søn af Emil Rathenau, en prominent jødisk forretningsmand og grundlægger af elektronikvirksomheden AEG. Walther Rathenau studerede fysik, kemi og filosofi ved Humboldt-Universität zu Berlin og i Strasbourg. Han arbejdede som ingeniør inden han blev bestyrelsesmedlem i AEG i 1899, og blev en ledende industralist i det Tyske kejserriges seneste år og den tidlige Weimarrepublik. Rathenau blev nær ven af Albert Einstein.

Rathenau var en af de ledende tyske jøder, som var tilhænger af jødisk assimilering og hævdede, at jøderne måtte gå imod både zionisme og socialisme og integrere sig i det tyske samfund. Under Første Verdenskrig arbejdede han i Krigsministeriet med at skaffe råvarer. I AEG overtog han posten som bestyrelsesformand ved farens død i 1915. Han spillede en ledende rolle i at få Tysklands økonomi i krigstakt, og gjorde en stor indsats for at landet kunne fortsætte krigen til trods for den massive mangel på både varer og arbejdskraft. 

Efter krigen blev den politisk moderate, liberale Rathenau en af grundlæggerne af Deutsche Demokratische Partei. Han blev udnævnt til minister for genopbygning i 1921 og året efter til udenrigsminister. Han provokerede landets nationalister ved at insistere på, at Tyskland skulle opfylde betingelserne i Versaillestraktaten og ved at forhandle om Rapalloaftalen med Sovjetunionen. Han var tilhænger af økonomisk og politisk samarbejde med Sovjetunionen, men var stadig stærkt kritisk overfor det sovjetiske regime og dets metoder.

Rathenau blev myrdet ved et attentat 24. juni 1922 af to højreorienterede officerer med tilknytning til Organisation Consul. Der er rejst et mindesmærke over Rathenau i Grünewald. Den ene af gerningsmændene var den senere forfatter Ernst von Salomon.

Eksterne links 

Politikere fra Weimarrepublikken
Erhvervsfolk fra Tyskland
Faglitterære forfattere fra Tyskland
Personer fra Berlin
Jøder fra Tyskland
Kong Humbles Grav

Kong Humbles Grav er en dansk langdysse beliggende på en mark nord for den lille by Humble på Langeland. Langdyssen er 55 meter lang og 9 meter bred, hvilket ubetinget gør den til øens største. Dyssen består af ca. 74-77 randsten, der alle står tæt og i ubrudt række og i den nord-nordøstlige del findes et stort gravkammer. I bunden af gravkammeret fandt arkæologer knoglerester fra mennesker, der menes at have ligget i graven i 4.000 år. Man fandt også knoglerester fra en ko.

Kong Humble selv var formentlig både en historisk skikkelse og en sagnfigur. Han nævnes af Saxo Grammaticus i 1200-tallet. Saxo skriver positivt om Kong Humble, hvorimod han i Kong Eriks Krønike fra det 15. århundrede omtales mindre positivt. Der kan være tale om to forskellige konger, idet der levede en Kong Humble mellem 300 og 400 e.Kr. i det danske område.

Langdyssen teknisk set 

Langdyssens 74-77 randsten fordeler sig således: 34 mod øst-sydøst, 37 mod vest-nordvest, de fleste velbevarede på nær 6-7 stykker. Endestenene er større end de øvrige randsten, 3 mod syd-sydvest (minus den midterste), en omvæltet halv i østre ende, én mod vest-nordvest, en lavere mod øst-sydøst og fire nord-nordøst. Ved nord-nordøst findes selve gravkammeret, der er rektangulært og omkranset af sidesten. De er i samme niveau som randstenene. Gravkammerets jordede forhøjning ender ved dækstenen på hvis overside en række udhulede fordybninger kan ses.

Langdyssens beliggenhed 
På Sydlangeland findes en anseelig mængde kæmpehøje, der alle ligger spredt i bakkelandskaber eller på marker. Kong Humbles Grav er ingen undtagelse, idet den ligger på en en privat mark. En smal sti starter ved en gård nogle hundrede meter nordøst for Humble Kirke, men stien kan være vanskelig at se. I 2006 var strid mellem  gårdejeren og Fyns Amt om adgangen til gravhøjen. Nu er Kong Humbles Grav igen offentlig tilgængelig via den nævnte sti.

I populærkultur 
Den geografiske lokalitet indgår i den danske film Camping fra 2009 med bl.a. Mia Lyhne og Kirsten Lehfeldt på rollelisten.

Referencer 

Nordiske gravhøje
Langeland
Houston Rockets

Houston Rockets er et amerikansk basketballhold fra Houston i Texas, der spiller i NBA-ligaen. Holdet blev stiftet i 1967 som San Diego Rockets, men flyttede i 1971 til Houston. Holdet har to gange, i 1994 og 1995 vundet NBA-mesterskabet, og var desuden de tabende finalister i 1981 og 1986.

Tidligere navne 
 San Diego Rockets (1967-1971)

Titler 

 NBA:
 1994 og 1995

Kendte spillere 
  Dikembe Mutombo
  Yao Ming
  Hakeem Olajuwon
  Tracy McGrady
  Charles Barkley
  Moses Malone
  Dwight Howard
  James Harden
  Russell Westbrook

Eksterne henvisninger 

 Klubbens hjemmeside

Hold i NBA
Rockets
Etableret i 1967
Sport i Texas
Sacramento Kings

Sacramento Kings er et amerikansk basketballhold fra Sacramento i Californien, der spiller i NBA-ligaen. Holdet blev stiftet i 1945 som Rochester Royals, og har siden spillet under forskellige navne i både Cincinnati og Kansas City, inden holdet i 1985 rykkede til Sacramento. Holdet har tre gange, i 1946, 1947 og 1951 vundet NBA-mesterskabet.

Tidligere navne 
 Rochester Royals (1945-1957)
 Cincinnati Royals (1957-1972)
 Kansas City-Omaha Kings (1972-1975)
 Kansas City Kings (1975-1985)

Titler 

 NBA:
 1946, 1947 og 1951

Kendte spillere 
  Vlade Divac
  Predrag Stojaković
  Mitch Richmond
  Ron Artest
  Oscar Robertson

Eksterne henvisninger 

 Klubbens hjemmeside

Hold i NBA
Etableret i 1945
Sport i Californien
Sacramento
Bernhard af Italien

Bernhard (født 797, død 17. april 818), søn af kong Pippin Konge af Italien (Rex Langobardorum) fra 810 til 818. 

Frankiske konger
Karolingerne
Konger af Italien
Middelalderdage

Middelalderdage er et middelaldermarked, der afholdes hvert år i uge 29 på Voergaard Slot, med udgangspunkt i levendegørelse af historien omkring biskop Stygge Krumpen, samt hans vedsoverske (dvs. elskerinde) Elsebeth Gyldenstjerne (år 1533). 

Omkring det centrale skuespil er der ridderturneringer, middelaldermarked, gøgl, musik, våbendemonstrationer og man kan spise middelalderretter ved bispens taffel. 

Det er foreningen Voergaard Levende Historie der arrangerer middelalderdagene.

Eksterne henvisninger 
 Festivalens website
 Foreningens website 

Festivaler i Danmark
Brønderslev Kommune
Arnulf af Kärnten

Arnulf af Kärnten (født ca. 850, død 8. december 899) var markgreve af Kärnten (876-899) og hertug af Bayern (887-899). Arnulf var også konge af Østfranken i 887-899, konge af Lothringen i 887-895, konge af Italien 894-899 og romersk kejser (modkejser) i 896-899.

Opvækst 
Han voksede op i Moosburg i Kärnten, som søn af Karloman af Bayern.

Familie 
Arnulfs søn Zwentibold var konge af Lothringen i 895-900. En anden søn Ludvig barnet blev østfrankisk konge, konge af Lothringen og hertug af Bayern. En tredje søn Ratold var kortvarigt underkonge i Italien i 896.

Liv 
I 895 fik Arnulf den bøhmiske hertug Borivoj til at gøre oprør mod Mähren. I stedet blev Bøhmen en lydstat under Østfranken. Ved denne alliance undgik tjekkerne truslen om en frankisk invasion med en efterfølgende fortyskning af landet. 

Frankiske konger
Karolingerne
Karbonade

Karbonade og krebinet er betegnelser for almindelige kødretter. Der hersker en del forvirring om forskelle og ligheder mellem de to betegnelser, der i stort omfang dækker over egnsbestemte variationer. Mange bruger navnene i flæng.

Etymologi 

"Krebinetter" var oprindeligt tilberedt i fedtnet (hinden fra svinets bughule; crépine på fransk), "karbonade" kommer af, at den oprindeligt blev ristet over trækul. Carbon er latin for kul.

Tilberedning 

Der benyttes kun hakket kød til karbonader og krebinetter i dansk madlavning. Imidlertid findes der talrige egnsbestemte variationer af ingredienserne. I nogle egne laves de af 100% svinekød, mens farsen i andre egne er af blandet svine- og kalvekød, ligesom farsen i nogle egne blandes med rasp eller paneres i æg, mel og rasp. Både karbonaden og krebinetten formes runde som en bøf og krydres med salt og peber inden de steges på en stegepande. Karbonader og krebinetter serveres ofte med stuvede grønærter og gulerødder eller blandede grøntsager: broccoli, blomkål, kartofler og gulerødder, smeltet smør og brasede kartofler. Der er hverken forskel på formen eller farven på en krebinet og en karbonade.

I Frankrig og Belgien er karbonader kødstykker à 50 g.

Referencer

Eksterne henvisninger 
 arla.dk: KARBONADER MED ÆRTER OG GULERØDDER, hentet 14. november 2017.

Kødretter
Gudrun Stephensen

Gudrun Stephensen (22. september 1892 i København – 16. februar 1946) var en dansk skuespillerinde.

Hun debuterede i 1910 i stumfilmen Massösens offer hos den svenske filmproducent Frans Lundberg i Malmø i 1910. Året efter kom hun til Nordisk Film hvor hun medvirkede i tre film. Frem til 1928 medvirkede hun i en yderligere række stumfilm. Efter en pause medvirkede hun igen i to tonefilm i 1940 og 1941.

Gudrun Stephensen var datter af teaterdirektør Oddgeir Stephensen. Hun var gift med skuespilleren Hugo Bruun hvorefter hun gik under navnet Gudrun Bruun eller Gudrun Bruun Stephensen. Sammen fik de datteren Grete Bruun som også var skuespiller.

Filmografi 
 Massösens offer (som Damefrisørinde; instruktør Alfred Lind, 1910; svensk)
 Ved Fængslets Port (som Didi, varietésangerinde; instruktør August Blom, 1911)
 Vildledt Elskov (Instruktør August Blom, 1911)
 Den farlige Alder (Instruktør August Blom, 1911)
 Spaakonens Datter (som Agnes, spåkonens datter; instruktør August Blom, 1911)
 For sin Faders Skyld (som Inga, datter fra Raages første ægteskab; instruktør Holger-Madsen, 1916)
 Gengældelsens Ret (som Majken, van Huysmanns datter; instruktør Fritz Magnussen, 1917)
 Børnenes Synd (som Lydia, lensgrevens datter; instruktør Holger-Madsen, 1917)
 Fange Nr. 113 (som Ellen, von Holmes datter; instruktør Holger-Madsen, 1917)
 Du skal ære - (som Marianne; instruktør Fritz Magnussen, 1918)
 Fangen fra Erie Country Tugthus (som Vera, Brouwers' datter; instruktør Fritz Magnussen, 1918)
 Livets Stormagter (som Didier Manon; instruktør Alfred Cohn, 1918)
 Dommens Dag (som Evelyn, van Straetens første kone; instruktør Fritz Magnussen, 1918)
 Præsten fra Havet (som Agnete, Warmings datter; instruktør Fritz Magnussen, 1918)
 Dømmer ikke (som Missy Archbold; instruktør Fritz Magnussen, 1918)
 Bajadser (som Nedda, Canios kone; instruktør Fritz Magnussen, 1919)
 Hans Kones Veninde (som Lilli, Ranks; instruktør Lau Lauritzen Sr., 1919)
 Har jeg Ret til at tage mit eget Liv? (som Dolly, Bergs datter; instruktør Holger-Madsen, 1920)
 Evas Forlovelse (Instruktør Lau Lauritzen Sr., 1920)
 Det Største i Verden (som Evelyn White; instruktør Holger-Madsen, 1921)
 Munkens Fristelser (som Karen, stuepige; instruktør Fritz Magnussen, 1921)
 Ungkarleliv (Instruktør Lau Lauritzen Sr., 1921)
 Der Gang in die Nacht (1921; tysk)
 En Nat i København (som Frk. Hansen, kassererske; instruktør Eduard Schnedler-Sørensen, 1923)
 Kongen af Pelikanien (som Lucy, hofdame; instruktør Valdemar Andersen, 1928)
 Hendes Mands Forlovede (Instruktør Lau Lauritzen Sr.)
 Sommerglæder (som Fru Rist, Instruktør Svend Methling, 1940)
 Peter Andersen (som Gertrud, Ebbas søster; instruktør Svend Methling, 1941)

Eksterne henvisninger 
 

Stumfilmskuespillere fra Danmark
Danskere i 1900-tallet
Gudrun
Kevin Garnett

Kevin Maurice Garnett (født 19. maj 1976 i Greenville, South Carolina, USA) er en professionel amerikansk basketballspiller, som tidligere spillede i NBA for Boston Celtics, som han i 2008 vandt NBA-mesterskabet med. Han har tidligere spillet en årrække hos Minnesota Timberwolves, hvor han i 2004 blev valgt til ligaens MVP. I sommeren 2013 valgte Kevin Garnett at skifte Boston ud med New York, da han skiftede til Brooklyn Nets.

Landshold 
I år 2000 repræsenterede han det amerikanske landshold ved OL i Sydney, og var med til at vinde guld.

Udmærkelser 
 NBA-mester (2008)
 NBA Most Valueable Player (2004)
 NBA Defensive Player of the Year (2008)
 14x NBA All-Star (1997-1998, 2000-2011)
 4x All-NBA First Team (2000, 2003-2004, 2008)
 3x All-NBA Second Team (2001-2002, 2005)
 2x All NBA Third Team (1999, 2007)
 9× NBA All-Defensive First Team (2000–2005, 2008–2009, 2011)
 2× NBA All-Defensive Second Team (2006–2007)
 NBA All-Rookie Second Team (1996)
 4× NBA rebounding champion (2004–2007)
 NBA All-Star Game MVP (2003)
 J. Walter Kennedy Citizenship Award (2006)

Eksterne henvisninger 

 Kevin Garnetts hjemmeside
 http://www.thedraftreview.com/index.php?option=com_content&task=view&id=2404

Basketballspillere fra USA
Personer fra South Carolina
Boston Celtics
Olympiske mestre fra USA
Medaljevindere ved sommer-OL 2000
VM i floorball for damer 2001

VM i floorball for damer 2001 var det tredje oficielle verdensmesterskab i floorball for damelandshold, arrangeret af IFF. Mesterskabet blev afholdt i Letland og kampene blev spillet i Riga fra 20. til 27. maj. Der blev spillet kampe i både A-divisionen og B-divisionen.

B-divisionen 
8 hold deltog: Australien, Danmark, Japan, Polen, Rusland, Singapore, Storbritannien og Ungarn. Der blev først spillet gruppespil med 4 hold i hver pulje. Rusland og Singapore gik videre til semifinalerne fra gruppe A. Danmark og Polen gik videre fra gruppe B.

B-Semifinaler

B-Finalen 

 Rusland oprykker til A-divisionen i VM 2003

A-divisionen 
8 hold deltog i A-divisionen. Der blev først spillet gruppespil med 4 hold i hver pulje.

Resultater gruppe A

Tabel Gruppe A 

 Finland og Norge går videre til semifinalerne.

Resultater Gruppe B

Tabel Gruppe B 

 Sverige og Schweiz går videre til semifinalerne

Nedrykningskamp` 

 Østrig nedrykket til B-divisionen i VM 2003.

Semifinaler

Bronzekamp

Finale

Medaljer 

2001
Sport i 2001
Ram Raja Prasad Singh

Ram Raja Prasad Singh (nepali: राम राजा प्रसाद सिंह), (1936 i Saptari District i den østlige del af lavlandet Terai - 12. september 2012), var en nepalesisk jurist og revolutionær politiker. 

Singh har været meget aktiv i Nepals demokratiske bevægelse helt tilbage fra sin ungdom, hvor han kom i stærk opposition til det da stærkt kongestyrede politiske system (Panchayat-systemet). Han var leder af det lille venstrefløjsparti Nepal Janabadi Morcha (Nepals Demokratiske Front), som han grundlagde i 1976. 

I juli 2008 blev Singh af landets største parti Communist Party of Nepal (Maoist) (maoisterne) foreslået som landets første præsident. Singhs kandidatur støttedes endvidere af indflydelsesrige politiske grupperinger fra lavlandsregionen. Efter to afstemninger blandt medlemmerne af Nepals nyvalgte parlament blev Ram Baran Yadav fra Nepali Congress imidlertid valgt som præsident 21. juli 2008 med 308 stemmer mens Singh fik 282 stemmer.

Notr 

Politikere fra Nepal
Nepal Janabadi Morcha

Nepal Janabadi Morcha (Nepals Demokratiske Front) er en revolutionær politisk venstrefløjsgruppe i Nepal. Gruppen blev grundlagt i 1976 af juristen Ram Raja Prasad Singh efter et politisk opgør med datidens kongestyrede politiske system i Nepal (Panchayat-systemet), som resulterede i at Singh efterfølgende levede i eksil i Indien.

Singh er efterfølgende vendt tilbage til Nepal, og efter det succesrige valg til det forfatningsgivende parlament, den 10. april 2008 er Ram Raja Prasad Singh forslået af bl.a. Communist Party of Nepal (Maoist) som Nepals første præsident.

Janabadi Morcha
Niels Gottlob

Niels Gottlob er navnet på flere personer:
 Kaj Gottlob (Niels August Theodor Kaj Gottlob) – dansk arkitekt (1887-1976)
 N. Gottlob (Niels Gottlob) – dansk præst og politiker (1810-1903)
John Sund

John Sund (guitarist, komponist) Født i København. Kendt som guitarist i mange forskellige sammenhæng og har arbejdet med så forskellige kunstnere som: Danmarks Radio Big Band, Radiojazz Gruppen, Creme Fraiche Big Band, Palle Mikkeborg, Thomas Clausen, Bo Stief, Ayi Solomon, Lelo Nika, Mariam Mursal, Ganesh & Kumaresh og mange flere.

Har som 'sideman' medvirket på en række pladeindspilninger og er for tiden aktiv med egne bands som: Acoustic Sense og World On A String.

Aktuelle pladeudgivelser: John Sund & The Danish Radio Big Band "Fusion Symphony" (Olufsen Records 1993), Special Venture "Special Venture" (Intermusic 1999), John Sund & Acoustic Sense "New Gems (Cope Records 2003), World On A String "World On A String" (Cope Records 2004), Special Venture "Twice" (Gateway Music 2007)

Eksterne henvisninger 
 Officiel hjemmeside: www.johnsund.dk
 http://www.acousticsense.com  
 http://www.worldonastring.dk 

Musikere fra Danmark
Personer fra København
Hans Gudewerdt den yngre

Hans Gudewerdt den yngre (også Hans Gudewerth den yngre) (født mellem 1593 og 1603 i Egernførde, død 12. februar 1671) var en kendt, sønderjysk billedskærer i 1600-tallet. Han var far til Hans Gudewerdt den yngste.

Hans Gudewerdt den Yngre blev født omkring 1600 i Egernførde som søn af billedskæreren Hans Gudewerdt den ældre. Han blev uddannet i faderens værksted og gik derefter tre år på uddannelserejse. Efter hjemkomsten skaffede han sig ry som lokal bruskbarokkunstner. I 1634 blev han mester i Egernførde. I 1646 valgtes han til lavets oldermand. 

Hans Gudewerth den yngre skabte bl.a. den signerede altertavle i Sankt Nikolaj Kirke i Egernførde og altertavlen i kirken i Kappel. Også døbefonten i Gelting, prædikestolen i Sørup, snitværket til gravkapeller i Egernførde og i Vor Frue Kirken i Flensborg kan nævnes. Desuden har han virket en tid på Langeland og på Lolland.

I sit værksted havde han haft både lærlinge og svende. En af dem var Lorentz Jørgensen, hvis arbejder er stærkt påvirket af Hans Gudewerdt.

Kilder 
 

Billedskærere fra Danmark
Personer fra Egernførde
Danskere i 1600-tallet
Oldermænd fra Danmark
Thomas Kristensen

|      Mangerclubs2 = [FC Nordsjælland(Transitionstræner) 1. Juli 2023-nu

Thomas Fauerskov Kristensen (eller TK) (født 17. april 1983) er en dansk fodboldspiller, der spiller for den danske 2. divisionsklub FC Helsingør. 

Han har tidligere spillet i den hollandske klub ADO Den Haag, australske Brisbane Roar FC og i Danmark for FC København, FC Nordsjælland og Lyngby Boldklub. Han har spillet 7 kampe for det danske A-landshold, samt 4 kampe for ligalandsholdet. Han vejer 79 kg og er 188 cm høj.

Thomas Kristensen debuterede i superligaen for Lyngby, da klubben gik konkurs, og alle de faste spillere var blevet fritstillet. Klubben var pålagt at skulle gennemføre sæsonen alligevel.

Han kom til F.C. København i 2008 og spillede der indtil 2014, hvor han skiftede til hollandsk fodbold. Ved kontraktudløb i sommeren 2016 skrev han en kontrakt på 10 måneder med den australske klub Brisbane Roar FC. Kontrakten blev siden forlænget og Thomas Kristensen fortsatt i klubben indtilsommeren 2019, hvor han vednte tilbage til Danmark i FC Helsingør.

Referencer

Eksterne henvisninger 
 
 Spillerstatistik på fck.dk

Fodboldlandsholdsspillere fra Danmark
Fodboldspillere fra Danmark
Fodboldspillere fra Lyngby Boldklub
Fodboldspillere fra FC Nordsjælland
Fodboldspillere fra FC København
Fodboldspillere fra ADO Den Haag
Therkel Hjejle

Therkel Erik Einar Hansen Hjejle (født 13. november 1884 i København, død 22. september 1927) var en dansk arkitekt.

Hjejle var nært knyttet til Thorkild Henningsen og Ivar Bentsen og var med ved dannelsen af Bedre Byggeskik. Hans første huse er på, samme måde som Ivar Bentsens Huse fra Holbæk-Perioden præget af traditionen fra Empiretidens borgerhuse med deres spartanske profilering, men klare fagdeling og fine proportioner. Hjejles villaer har dog en egen og varmere tone, som bl.a. skyldes en fin tilpasning af træk fra engelsk og amerikansk villabyggeri. Det kommer især til udtryk i flere træbeklædte villaer, hvis karakter er udpræget kolonial. Trods den strenge facadedeling, som navnlig viser sig i de store landsteder, har Hjejles huse en venlig og intim karakter og en nøje tilknytning til have og landskab.

Uddannelse 
Student 1902, derefter 1 år i murerlære og forberedelse på Teknisk Skole til Kunstakademiet, hvor han blev optaget i 1905, 1908-09 medhjælper hos Arkitekt Godon i Paris (hans arbejder her fik dog kun rent teknisk betydning for ham), søgte efter sin hjemkomst en kortere tid igen ind på kunstakademiet, men fik samtidig ansættelse hos Gotfred Tvede, hvor han arbejdede i flere år, (bl.a. som konduktør på Visborggaard, Østasiatisk kompagnis kontorbygning og etatsråd Wilhelm Hansens landsted Ordrupgaard, som Hjejle utvivlsomt på mange punkter har præget), 1914 blev han medlem af af Den frie Architektforening, drev fra 1918 udelukkende selvstændig virksomhed i kompagniskab med Niels Rosenkjær, i de allersidste år ophævedes det direkte samarbejde med denne.

Udstillinger 
Charlottenborg 1914, 1919 og 1928, Kunstn. Eft. 1920.

Arbejder 
Sammen med Niels Rosenkjær har Hjejle først og fremmest udført en række villaer, bl.a. Munkeruphus i Dronningmølle for professor. P. E. Raaschou (1916), eget Sommerhus, Ørnebjærg i Rebild (1917), Landhus ved Springforbi (1919), Villaen Jægersborg Allé 74 (1920) og Direktør Holms Villa, Gl. Vartov Vej 18 (1920), Overretssagfører Zeuthens Ejendom Heslegaard (1920), Grosserer Alfred Olsens Ejendom Egebækgaard (1922), Stadsingeniør Karstens Villa, Hvidørevej 21 (1922) og professor Raaschous Villa, Christiansholmsvej 50 (1927), desuden sammen med Rosenkjær 2 af Landmandsbankens karreer ved Genforeningsplads i Borups Allé (1923).

Projekter 
Politikens konkurrence om sommerhuse (3. præmie 1912, sammen med Niels Rosenkjær, samt to 1. præmier i den hertil knyttede konkurrence om billige sommerhusmøbler 1913), Frederiks Hospital indrettet til Kunstindustrimuseum (indkøbt 1920), udarbejdede kort før sin død et interessant projekt til det nye Nationalmuseum på dets nuværende plads.

Kilder 
 Weilbachs Kunstnerleksikon 1947

Eksterne henvisninger 
 

Arkitekter fra Danmark
Nyklassicistiske arkitekter
Personer fra København
Danskere i 1900-tallet
Personer i Kraks Blå Bog (afdøde)